Jabarkan Kurun ke-21 dari Tentera Laut Argentina dalam bahasa melayu

Pada tahun 2003, buat pertama kali Tentera Laut Argentina (dikelaskan sebagai sebuah sekutu bukan NATO utama) beroperasi secara bersama dengan kumpulan tempur Tentera Laut A.S apabila kapal pembinasa  menyertai Kumpulan Tempur Pengangkut Pesawat  dan Skuadron Pembinasa 18 dalam Latihan Solid Step dalam perjalanan mereka ke Laut Mediterranean.

Pada tahun 2010, pembinaan empat buah kapal peronda luar pantai seberat 1,800 tan telah diumumkan, tetapi tidak pernah dimulakan. Juga pada bulan Mei 2010, Menteri Pertahanan Nilda Garre telah mengumumkan bahawa tentera laut akan terus kerja-kerja pada sebuah sistem yang akan membolehkan ia melancarkan peluru berpandu Exocet daripada pesawat P-3 Orion. Tambahan lagi, pembiayaan pembangunan dan pembinaan sebuah sistem pertahanan laut pantai mungkin akan berpandukan pada peluru berpandu Exocet menyerupai sistem Excalibur.

Pada Oktober 2012, kapal latihan tentera laut  telah dirampas atas arahan mahkamah Ghana oleh para pemiutang ekoran krisis hutang Argentina pada tahun 2002.

Pada 15 Disember 2012, Tribunal Antarabangsa untuk Undang-undang Laut PBB memutuskan secara sebelah pihak bahawa kapal ini memiliki immuniti sebagai sebuah kapal tentera, dan memerintahkan bahawa "Ghana harus membebaskan frigat ARA Libertad serta merta dan tanpa syarat" Empat hari kemudian Libertad telah dibebaskan daripada Tema dan tiba di pelabuhan Mar del Plata pada 9 Januari 2013.

Tentera Laut Argentina mengalami kekurangan dana dan bergelut untuk memenuhi keperluan penyelenggaraan dan latihan; akibatnya hanya 15 daripada 42 buah kapalnya berada dalam keadaan mampu belayar. Belanjawan pertahanan 2013 membolehkan 15 buah kapal ini menghabiskan kurang daripada 11 hari di laut, sementara kapal selamnya secara purata lebih sedikit daripada 6 jam menyelam bagi sepanjang tahun 2012.  menghabiskan 73 hari pada akhir tahun 2012 terkandas di Afrika Selatan ekoran kekurangan alat ganti.  juga kekurangan alat ganti manakala plurunya tamat tempot, sementara kapal peronda Antartik  telah dibaiki selama 10 tahun di sebabkan satu kebakaran. Pada 23 Januari 2013, pembinasa Type 42  karam di mana ia ditambat selepas berada dalam simpanan selama 10 tahun.

Tentera Laut Argentina menyertai latihan bersama dengan tentera laut negara sekutu lain termasuk Brazil, Amerika Syarikat, Sepanyol, Perancis, Kanada, Afrika Selatan, Itali, Uruguay, dan sejak tahun 1990-an, Chile. Latihan ini dilakukan secara rutin untuk membangunkan sebuah doktrin operasi bersama. Setiap tahun, Tentera Laut Argentina dan Chile terlibat dalam Patrulla Antártica Naval Combinada () bagi menjamin keselamatan semua kapal pelancong dan saintifik yang dalam perjalanan ke Semenanjung Antartik, di mana tentera laut juga secara langsung bertanggungjawab untuk mengekalkan pangkalan-pangkalan Argentina di sana.

Pada 15 November 2017, ARA San Juan (S-42) gagal berkomunikasi dalam satu transit rutin ke pelabuhan selepas menyertai sebuah latihan tentera. Satu pencarian telah dilancarkan oleh ISMERLO, bagaimanapun selepas 15 hari mencari Tentera Laut Argentina mengistiharkan operasi menyelamat dihentikan, dan akan memfokuskan pada pencarian kapal selam dan bukannya anak kapal. 44 orang anggota berada di dalam kapal selam semasa ia hilang. Maklumat terakhir yang dibuat oleh ahli kongres Argentina menyatakan bahawa presiden Mauricio Macri dan menteri pertahanan beliau mempunyai tanggungjawab politik atas apa yang terjadi terhadap ARA San Juan.